da en en en fr de da id da sv da da da de da da da da da da da da da en en
43 ekstra i 35 overe – hvad kunne det ikke være blevet til - Svanholm Cricketklub
Mandag d. 6. juli 2015 kl. 18:05 af Henrik Pfaff
2. holdet må føle sig lykkelig over, at holdets sidste modstander Aalborg på vores hjemmebane var til at have med at gøre. For holdet leverede 43 ekstra (35 udenom) på de 35 overe, som modstanderne holdt.
Skulle Aalborg have lavet en mere beskeden score end de 283/9 vi indledte med, kunne det være blevet lige så katastrofalt som da vi leverede nogenlunde samme antal ekstra i Aalborg og tabte til jyderne og formentlig gav dem årets eneste sejr
Jyderne har gravet Mads Kopperholdt frem fra Changs gode dage. Den høje kaster er trods sine 39 år stadig en mundfuld. og hverken Bilal Khan (på kampens 2. bold) eller Usman Akram kunne gabe over den. Da anføreren så af uransagelige grunde havde sat holdet normale nr.11 som åbner, så stod der 3/34 efter 12 overe – og omhyggelighed var påkrævet. Den laverede Saud Munir, der på 103 bolde scorede 64. Nok lidt langsomt, men han lagde grunden for at de senere hardhittere Sahadat Riaz (59 på samme antal bolde), Bobby Malik (omsider blandt pointene med 37 på 22 bolde) og Waqas Ali Yasin med 31 på 30 bolde sørgede for de mange 289.
Der er schwung i Sahadat
Waqas Yasin får kasteren til at gå i dækning
Farvel og tak til Bobby Malik. Fotografen kunne have fået pinderaslen, hvis
han havde været et splitsekund langsommere
Hvis man læser anfører Raja Khans ansigtsudtryk behøver man ikke mere for at
finde ud af, hvad han tænkte om, hvordan Zeshan Kahn fik sig selv løbet ud
Topscorer Suad Munir med 64 ser udmattet ud efter sine 64
Noget af en håndfuld trods den lynhurtige bane.
Så Aalborg ud til at lide i sommerheden, var det intet mod vores. De leverede udenom på udenom og virkede ukoncentrerede. Det have været interessant at se om de havde kunnet stå op i 50 overe i hede og i ramadan
Heldigvis var modstanderen til at tale med og da anføreren var træt af at se på fastbowlerne manglende formåen tog han selv bolden med sine spinnere, så Raja Khan endte med 4/29, da Aalborg var ude for 141 med Mr. Ekstra som topscorer med 43